Diari Oficial de la Generalitat Valenciana


Sumari del DOGV 7764, del 20-04-2016 (2016/2597)

ORDRE JUS/537/2016, de 7 d'abril, per la qual s'aproven les relacions definitives d'aspirants admesos i exclosos dels processos selectius per a l'ingrés en els cossos de Gestió Processal i Administrativa i Tramitació Processal i Administrativa, per promoció interna, i es convoca a la realització dels exercicis.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7764

Data del DOGV
:   20-04-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/2597


Data del document
:   07-04-2016

Organisme emissor
:   Ministeri de Justícia

Tipus de document
:   Ordre

Anàlisi jurídica

 Descriptors 

:   * concurs administratiu

ORDRE JUS/537/2016, de 7 d'abril, per la qual s'aproven les relacions definitives d'aspirants admesos i exclosos dels processos selectius per a l'ingrés en els cossos de Gestió Processal i Administrativa i Tramitació Processal i Administrativa, per promoció interna, i es convoca a la realització dels exercicis. [2016/2597]  
Vistes i resoltes les al·legacions formulades a les llistes provisionals d'aspirants admesos i exclosos dels processos selectius per a ingrés en el cos de Gestió Processal i Administrativa de l'Administració de Justícia, accés per promoció interna, i en el cos de Tramitació Processal i Administrativa de l'Administració de Justícia, accés per promoció interna, aprovades per les ordres JUS/268/2016 i JUS/269/2016, de 26 de febrer, i de conformitat amb el que establix l'article 20 del Reial Decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servici de l'Administració de Justícia; la disposició deu de l'Ordre JUS/2170/2015, de 14 d'octubre, per la qual s'establixen les bases comunes que regiran els processos selectius per a l'ingrés o l'accés en els cossos i escales de funcionaris al servici de l'Administració de Justícia, i la base 7.3 de les ordres de convocatòria (Ordre JUS/2682/2015 i JUS/2683/2015, d'1 de desembre), aquest Ministeri ha resolt:  
  
  
  
Primer  
Aprovar les relacions definitives d'aspirants admesos i exclosos a les proves selectives per a l'ingrés en el cos de Gestió Processal i Administrativa de l'Administració de Justícia, accés per promoció interna, i en el cos de Tramitació Processal i Administrativa de l'Administració de Justícia, accés per promoció interna, i publicar en l'annex I d'aquesta ordre les relacions definitives d'aspirants exclosos de cada procés, amb indicació de les causes d'exclusió.  
  
Segon  
Les llistes certificades completes quedaran exposades al públic en la pàgina web del Ministeri de Justícia www.mjusticia.es, en les pàgines web de les comunitats autònomes que convoquen places i en el punt d'accés general del Ministeri d'Hisenda i Administracions Públiques www.administración.gob.es.  
  
Tercer  
La inclusió d'aspirants en les relacions d'admesos a les proves selectives, en qualsevol dels torns ?general i de reserva per a persones amb discapacitat- no suposa en cap cas el reconeixement per part de l'Administració que aquests tinguen els requisits generals o particulars exigits en l'ordre de convocatòria. L'acreditació i la verificació d'aquests tindrà lloc per als aspirants que superen l'oposició abans del seu nomenament com a funcionaris, com s'indica en l'article 23 del Reial Decret 1451/2005, de 7 de desembre; en la disposició quinze de les bases comunes i en la base novena de les ordres de convocatòria JUS/2682/2015 i JUS/2683/2015, d'1 de desembre).  
  
  
Quart  
Vista la proposta efectuada pel tribunal qualificador únic de les proves selectives per a l'ingrés en el cos de Gestió Processal i Administrativa de l'Administració de Justícia, accés per promoció interna, cal convocar tots els aspirants inclosos en la relació definitiva d'admesos a la realització els exercicis, de conformitat amb el que establix la base 7.3. de l'ordre de convocatòria, que tindrà lloc el pròxim dia 24 d'abril de 2016, a les hores i en els llocs que s'esmenten en l'annex II d'aquesta ordre.  
  
Cinqué  
Vista la proposta efectuada pel tribunal qualificador únic de les proves selectives per a ingrés en el cos de Tramitació Processal i Administrativa de l'Administració de Justícia, accés per promoció interna, cal convocar tots els aspirants inclosos en la relació definitiva d'admesos a la realització del primer exercici, de conformitat amb el que establix la base 7.3. de l'ordre de convocatòria, que tindrà lloc el pròxim dia 23 d'abril de 2016, a les hores i en els llocs que s'esmenten en l'annex III d'aquesta ordre.  
  
Sisé  
Tots els opositors hauran de presentar per a la seua identificació el seu document nacional d'identitat o passaport, i anar proveïts de bolígraf negre o blau. No es permetrà l'accés de telèfons mòbils, ni altres dispositius electrònics, a les aules o locals on es realitzen les proves.  
  
  
Seté  
Contra la present ordre podrà interposar-se un recurs potestatiu de reposició davant del Ministeri de Justícia, en el termini d'un mes, o contenciós administratiu, davant dels jutjats centrals del contenciós administratiu, en el termini de dos mesos. El termini, en ambdós casos, es comptarà a partir de l'endemà de la publicació en el Boletín Oficial del Estado d'aquesta ordre.  
  
Madrid, 7 d'abril de 2016.- El ministre de Justícia, p. d. (Ordre JUS/696/2015, 16 d'abril), el director general de Relacions amb l'Administració de Justícia: Ricardo Gonzalo Conde Díez.